Niklot Klüßendorf

**Niklot Klüßendorf**, nado en Hamburgo, o 10 de febreiro de 1944, é un arquiveiro, historiador e numismático alemán, especialista na historia do diñeiro medieval e moderna.

## Traxectoria 
Logo de graduarse de ensino secundario no *Wilhelm-Hittorf-Gymnasium* de Münster, Klüßendorf cursou entre 1965 e 1972 estudos superiores de Historia, Ciencias Auxiliares Históricas, Inglés e Folclore na Universidade de Münster, e en 1973 acadou o seu doutoramento en Historia Medieval na mesma universidade. 

Klüßendorf ingresou no Servizo de Arquivos en 1972, inicialmente en Detmold. En 1974 aprobou o exame estatal de arquiveiros en Marburgo e pasou a exercer no Arquivo Estatal de Hessen, e entre 1980 e 1999 foi profesor adxunto na Escola de Arquivos de Marburgo.

Klüßendorf foi representante do Estado de Hessen na Comisión Numismática dos Estados da República Federal de Alemaña entre 1980 e 2006, e o seu segundo presidente de 1991 a 1999. Tamén é membro de diversas comisións históricas territoriais. En 2020 foi nomeado membro honorífico do Centro de Estudos Martino Martini, da Universidade de Trento. 

En 2002, Klüßendorf comezou a participar no Comité Internacional de Museos Monetarios e Bancarios (ICOMON), no marco do Consello Internacional de Museos (ICOM), e foi especialmente activo nos relatorios das conferencias anuais na China (2002 e 2010) e en Corea do Sur (2004).

## Recoñecementos 
* (1996): Premio da Sociedade de Historia Monetaria Internacional, de Frankfurt.
* (2003): Medalla Carl Friedrich Gauß, da Sociedade Científica de Braunschweig.
* (2004): con motivo do seu 60 aniversario, foi homenaxeado cunha publicación conxunta dirixida por Reiner Cunz, Rainer Polley e Andreas Röpcke.
* (2007): Cruz Federal do Mérito de 1ª clase.

* (1975). *Der Aachener Wechslerprozess. Städtische Münzpolizei und Devisenschmuggler im Spätmittelalter.* Numismatischer Verlag Schulten, Frankfurt. ISBN 3-921302-11-0
* (1982). *Die Münzfundpflege im Lande Hessen. Eine Einführung in Aufgaben und Arbeitsweise*. Landesamt für Denkmalpflege Hessen, Wiesbaden.
* (1995). *Der Heller in Hessen. Numismatische Fundhorizonte des Hoch- und Spätmittelalters*. Abt. Archäologische und Paläontologische Denkmalpflege im Landesamt für Denkmalpflege Hessen, Wiesbaden.
* (2006). *Münzfundbericht des Hessischen Landesamtes für geschichtliche Landeskunde Marburg, Nr. 9: 1997 bis 2005*. Habelt, Bonn. ISBN 3-7749-3115-1
* (2009). *Münzkunde. Basiswissen.* Verlag Hahnsche Buchhandlung, Hannover. ISBN 978-3-7752-6135-7
* (2012). *Kleine Münz- und Geldgeschichte von Hessen in Mittelalter und Neuzeit*. Historische Kommission für Hessen, Marburg. ISBN 978-3-942225-16-8
* (2015). *Numismatik und Geldgeschichte. Basiswissen für Mittelalter und Neuzeit.* Verlag Hahnsche Buchhandlung, Peine. ISBN 978-3-7752-5968-2
* (2016). *Das Notgeld der Stadt Melsungen seit 1917. „Behelf“ und „Ware“ als zwei Seiten der Medaille*. Marburg. ISBN 978-3-88964-216-5

## Notas 
## Véxase tamén 
### Bibliografía 
* Cunz, R.; Polley, R.; Röpcke, A. (Hrsg.) (2004). *Fundamenta Historiae. Geschichte im Spiegel der Numismatik und ihrer Nachbarwissenschaften. Festschrift für Niklot Klüßendorf zum 60. Geburtstag am 10. Februar 2004*. Schmidt, Neustadt a. d. Aisch. ISBN 3-87707-624-6